CELEX: 62018CA0149
Language: el
Date: 2019-01-31 00:00:00
Title: Υπόθεση C-149/18: Απόφαση του Δικαστηρίου (έκτο τμήμα) της 31ης Ιανουαρίου 2019 [αίτηση του Tribunal da Relação de Lisboa (Πορτογαλία) για την έκδοση προδικαστικής αποφάσεως] — Agostinho da Silva Martins κατά Dekra Claims Services Portugal SA [Προδικαστική παραπομπή — Δικαστική συνεργασία σε αστικές υποθέσεις — Eφαρμοστέο δίκαιο στις εξωσυμβατικές ενοχές — Κανονισμός (ΕΚ) 864/2007 (Ρώμη II) — Άρθρα 16 και 27 — Διατάξεις αμέσου εφαρμογής — Οδηγία 2009/103/ΕΚ — Ασφάλιση της αστικής ευθύνης από αυτοκίνητα — Άρθρο 28]

25.3.2019   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 112/6
            
         
      Απόφαση του Δικαστηρίου (έκτο τμήμα) της 31ης Ιανουαρίου 2019 [αίτηση του Tribunal da Relação de Lisboa (Πορτογαλία) για την έκδοση προδικαστικής αποφάσεως] — Agostinho da Silva Martins κατά Dekra Claims Services Portugal SA
      (Υπόθεση C-149/18) (1)
      
      ([Προδικαστική παραπομπή - Δικαστική συνεργασία σε αστικές υποθέσεις - Eφαρμοστέο δίκαιο στις εξωσυμβατικές ενοχές - Κανονισμός (ΕΚ) 864/2007 (Ρώμη II) - Άρθρα 16 και 27 - Διατάξεις αμέσου εφαρμογής - Οδηγία 2009/103/ΕΚ - Ασφάλιση της αστικής ευθύνης από αυτοκίνητα - Άρθρο 28])
      (2019/C 112/08)
      Γλώσσα διαδικασίας: η πορτογαλική
      
         Αιτούν δικαστήριο
      
      Tribunal da Relação de Lisboa
      
         Διάδικοι στην υπόθεση της κύριας δίκης
      
      Agostinho da Silva Martins
      
         κατά
      
      Dekra Claims Services Portugal SA
      
         Διατακτικό
      
      
                  1)
               
               
                  Το άρθρο 16 του κανονισμού (ΕΚ) 864/2007 του Ευρωπαϊκού Κοινοβουλίου και του Συμβουλίου, της 11ης Ιουλίου 2007, για το εφαρμοστέο δίκαιο στις εξωσυμβατικές ενοχές (Ρώμη II), πρέπει να ερμηνευθεί υπό την έννοια ότι εθνική διάταξη όπως η επίμαχη στην κύρια δίκη, η οποία προβλέπει τριετή προθεσμία παραγραφής της αγωγής αποζημιώσεως για τις ζημίες που προήλθαν από ατύχημα, δεν μπορεί να θεωρηθεί διάταξη αμέσου εφαρμογής κατά την έννοια του άρθρου αυτού, εκτός εάν το επιληφθέν δικαστήριο διαπιστώσει, βάσει λεπτομερούς αναλύσεως του γράμματος, της όλης οικονομίας, των σκοπών καθώς και του πλαισίου θεσπίσεως της εν λόγω διατάξεως, ότι αυτή έχει τέτοια σημασία για την εθνική έννομη τάξη ώστε να δικαιολογεί παρέκκλιση από το βάσει του άρθρου 4 του ως άνω κανονισμού εφαρμοστέο δίκαιο.
               
            
                  2)
               
               
                  Το άρθρο 27 του κανονισμού 864/2007 πρέπει να ερμηνευθεί υπό την έννοια ότι το άρθρο 28 της οδηγίας 2009/103/ΕΚ του Ευρωπαϊκού Κοινοβουλίου και του Συμβουλίου, της 16ης Σεπτεμβρίου 2009, σχετικά με την ασφάλιση της αστικής ευθύνης που προκύπτει από την κυκλοφορία αυτοκινήτων οχημάτων και τον έλεγχο της υποχρεώσεως προς ασφάλιση της ευθύνης αυτής, όπως έχει μεταφερθεί στο εθνικό δίκαιο, δεν συνιστά διάταξη του δικαίου της Ένωσης που θεσπίζει κανόνες περί σύγκρουσης δικαίων στον τομέα των εξωσυμβατικών ενοχών, κατά την έννοια του ως άνω άρθρου 27.
               
            
         (1)  ΕΕ C 161 της 7.5.2018.